Die nuus uit Amsterdam 6 « School of Economics
Die nuus uit Amsterdam 6 Reply
by Waldo Krugell • Samewerking • Tags: Amsterdam, SAVUSA, Vrije Universiteit
Oud-kollega, Me Antoinette van Niekerk, is op die oomblik by die Vrije Universiteit in Amsterdam. Sy is daar met die SAVUSA uitruilprogram en loop ‘n kursus in Omgewingsekonomie. Sy het belowe om ons ophoogte te hou van haar avonture:
Die kursus was verdeel in twee dele, die eerste gedeelte was `n reeks intressante lesings aangebied deur twee bekwame lektore. Die tweede deel het bestaan uit presentations wat ons twee-twee moes aanbied. Ek en Mnr. Shu Ching-Shu was saam in `n groep. Na elke presentation was `n ander duo gekies om die presentation krities te analiseer en te bespreek. Jy en jou spanmaat het nie geweet wanneer julle gekies gaan word om te bespreek nie so daarom moes almal elke artikel vooraf analiseer en fyn studeer.
Eendag in klas kom Kin na my toe en sê hy dink hy en Courage gaan na die volgende presentation moet bespreek en hy is nie goed voorbereid nie. “Chill, my brother,” sê ek vir hom (ek eksperimenteer ook die hele brother-ding). “just listen carefully to the presentation, brother, and make notes, brother, then just ask a couple of questions!”
En so kom dit ook dat Courage en Kin gekies is om die volgende presentation te bespreek. Courage het `n hele lys vrae maar Kin lyk bietjie bleek. Toe Courage klaar is, kyk almal na Kin, dis nou sy beurt om ook iets te vra. Kin maak keel skoon.
“So, do you think markets are more rational than individuals?” Vra Kin… En toe word die multi-nasionaliteit van die klas `n probleem want ons sukkel soms om mekaar se Engels te verstaan
Daar is `n lang stilte en toe sê die meisie wat present: “Sorry?”
“Do you think markets are more rational than individuals?” Herhaal Kin geduldig.
“Ah. Uhm. Okay… Wait, what? Come again?” Vra sy weer.
“Do you think markets are more rational than individuals?” Sê Kin vir `n derde keer.
Sy staar net voor haar uit, iemand naby aan haar verduidelik iets in haar oor. En dit lyk asof sy die vraag verstaan toe antwoord sy: “Well… no… I do not think monkeys are more rational than the individual.”
Hierdie week is ek af, ek beplan om nog `n hele paar goed in Amsterdam te sien en nog rustig aan te doen. Volgende week, is die monkey business egter verby en sal ek hard moet swot vir die eksamen.
Foto van die week: Die uitsig vanaf my lessenaar
Groete uit Amsterdam,